Biatlon na Zimskim olimpijskim igrama 1998.
Takmičenja u biatlonu na Zimskim olimpijskim igrama 1998 sastojala su se od tri biatlonske discipline. Održane su na Nozawa Onsenu u Naganu. Takmičenje je počelo 9. februara i završilo 21. februara 1998. Takmičenja su održana u muškoj konkurenciji u tri discipline: pojedinačno 20 km, 10 km i štafeta 4 × 7,5 km i po treći put u ženskoj u disciplinama pojedinačno 15 km, sprint 7,5 i štafeta 4 × 7,5 km. Najuspješnija nacija je bila Norveška, koja je osvojila dvije zlatne, dvije srebrne i jednu bronzanu medalju. Najuspješniji takmičari bili su Norvežani Halvard Hanevold i Ole Einar Bjørndalen sa jednom zlatnom i jednom srebrnom medaljom, a najuspješnija biatlonka Njemica Uschi Disl, koja je osvojila jednu zlatnu, jednu srebrnu i jednu bronzanu medalju. Zbog održavanja olimpijskih igara, ove godine održana su samo timske utrke u muškoj i ženskoj konkurenciji, kao i utrka potjere u obje konkurencije na Svjetskom prvenstvu. Rezultati sa olimpijskih biatlonskih utrka su brojani za plasman u Svjetskom kupu u sezoni 1997/98.